
Az Európai Parlament,
–	tekintettel a Bizottság Parlamenthez és Tanácshoz intézett javaslatára (COM(2021)0281),
–	tekintettel az Európai Unió működéséről szóló szerződés 294. cikkének (2) bekezdésére és 114. cikkére, amelyek alapján a Bizottság javaslatát benyújtotta a Parlamenthez (C9-0200/2021),
–	tekintettel az Európai Unió működéséről szóló szerződés 294. cikkének (3) bekezdésére,
–	tekintettel az Európai Gazdasági és Szociális Bizottság 2021. október 20-i véleményére[footnoteRef:1], [1:  	HL C 105., 2022.3.4., 81. o.] 

–	tekintettel a Régiók Bizottsága 2021. október 13-i véleményére[footnoteRef:2], [2:  	HL C 61., 2022.2.4., 42. o.] 

–	tekintettel az illetékes bizottság által az eljárási szabályzat 74. cikkének (4) bekezdése alapján jóváhagyott ideiglenes megállapodásra és a Tanács képviselőjének 2023. december 6-i írásbeli kötelezettségvállalására, amely szerint egyetért az Európai Parlament álláspontjával, az Európai Unió működéséről szóló szerződés 294. cikke (4) bekezdésével összhangban,
–	tekintettel eljárási szabályzatának 59. cikkére,
–	tekintettel a Belső Piaci és Fogyasztóvédelmi Bizottság, a Jogi Bizottság, valamint az Állampolgári Jogi, Bel- és Igazságügyi Bizottság véleményére,
–	tekintettel az Ipari, Kutatási és Energiaügyi Bizottság jelentésére (A9-0038/2023),
1.	elfogadja első olvasatban az alábbi álláspontot;
2.	tudomásul veszi a Bizottság ezen állásfoglaláshoz csatolt nyilatkozatait;
3.	felkéri a Bizottságot, hogy utalja az ügyet újból a Parlamenthez, ha javaslatát másik szöveggel váltja fel, lényegesen módosítja vagy lényegesen módosítani kívánja;
4.	utasítja elnökét, hogy továbbítsa a Parlament álláspontját a Tanácsnak és a Bizottságnak, valamint a nemzeti parlamenteknek.

P9_TC1-COD(2021)0136
Az Európai Parlament álláspontja, amely első olvasatban 2024. február 29-én került elfogadásra a 910/2014/EU rendeletnek az európai digitális személyazonossági keret létrehozása tekintetében történő módosításáról szóló (EU) 2024/... európai parlamenti és tanácsi rendelet elfogadására tekintettel
[bookmark: TextBodyEnd](A Parlament és a Tanács megállapodása következtében a Parlament álláspontja megegyezik a végleges jogalkotási aktussal, az (EU) 2024/1183 rendelettel.)


MELLÉKLET A JOGALKOTÁSI ÁLLÁSFOGLALÁSHOZ
A Bizottság nyilatkozata a 45. cikkről az (EU) 2024/1183 rendelet[footnoteRef:3] elfogadása alkalmából [3:  	HL L, 2024/1183, 2024.4.30., ELI: http://data.europa.eu/eli/reg/2024/1183/oj.] 

A Bizottság üdvözli az elért megállapodást, amely véleménye szerint egyértelművé teszi, hogy a webböngészőknek biztosítaniuk kell a minősített weboldal-hitelesítési tanúsítványok támogatását és interoperabilitását, kizárólag abból a célból, hogy a weboldal tulajdonosának személyazonosító adatait felhasználóbarát módon jelenítsék meg. A Bizottság úgy értelmezi ezt a kötelezettséget, hogy az nem érinti az ilyen személyazonosító adatok megjelenítésére használt módszereket.

A Bizottság üdvözli az elért megállapodást, amely véleménye szerint egyértelművé teszi, hogy az a követelmény, hogy a webböngészőknek el kell ismerniük a QWAC-ket, nem korlátozza a böngészők saját biztonsági politikáját, és hogy a 45. cikk a javaslatnak megfelelően a webböngészőkre bízza, hogy megőrizzék és alkalmazzák saját eljárásaikat és kritériumaikat annak érdekében, hogy titkosítás és más bevált módszerek alkalmazásával fenntartsák és megőrizzék az online kommunikáció titkosságát. A Bizottság értelmezése szerint a 45. cikk tervezete nem ír elő kötelezettségeket vagy korlátozásokat arra vonatkozóan, hogy a webböngészők hogyan hoznak létre titkosított kapcsolatokat weboldalakkal, illetve hogyan hitelesítik az ilyen kapcsolatok létrehozásához használt kriptográfiai kulcsokat.

A Bizottság emlékeztet arra, hogy az Európai Parlament, az Európai Unió Tanácsa és az Európai Bizottság közötti, a jogalkotás minőségének javításáról szóló, 2016. április 13-i intézményközi megállapodás 28. pontjával összhangban a Bizottság adott esetben szakértői csoportokat fog igénybe venni, konzultálni fog az érdekelt felekkel, és adott esetben nyilvános konzultációkat fog folytatni.

[bookmark: _GoBack]A Bizottság nyilatkozata a megfigyelhetetlenségről az (EU) 2024/1183 rendelet[footnoteRef:4] elfogadása alkalmából [4:  	HL L , 2024/1183, 2024.4.30., ELI: http://data.europa.eu/eli/reg/2024/1183/oj.] 

A Bizottság üdvözli az elért megállapodást, amely véleménye szerint megerősíti, hogy ez a módosító rendelet nem teszi lehetővé az európai digitális személyiadat-tárcában tárolt vagy abból eredő személyes adatoknak a tárcák szolgáltatói általi, a tárcaszolgáltatások nyújtásától eltérő célból történő kezelését. 

A Bizottság üdvözli továbbá a megfigyelhetetlenség fogalmának a módosító rendelettervezet (11c) preambulumbekezdésébe való beillesztését, aminek meg kell akadályoznia a pénztárca-szolgáltatókat abban, hogy összegyűjtsék és megtekintsék a felhasználók napi ügyleteinek adatait. A Bizottság úgy véli, hogy ez a fogalom azt jelenti, hogy a különböző szolgáltatások között nem szabad összefüggést teremteni az adatok között a felhasználók felkutatása vagy nyomon követése, illetve a személyes viselkedés, érdeklődési kör vagy szokások meghatározása, elemzése és előrejelzése céljából. 

A Bizottság ugyanakkor elismeri, hogy az (EU) 2016/679 rendelettel teljes összhangban az európai digitális személyiadat-tárcákat üzemeltető szolgáltatók a felhasználó kifejezett hozzájárulásával hozzáférhetnek a személyes adatok bizonyos kategóriáihoz, például a tárcaszolgáltatások folyamatos nyújtásának biztosítása vagy a felhasználóknak a szolgáltatás zavaraival szembeni védelme érdekében. Ezeknek az adatoknak az egyes konkrét célok eléréséhez szükséges mértékre kell korlátozódniuk.

